ІІ ЭТАП РЭСПУБЛІКАНСКАЙ АЛІМПІЯДЫ ПА ВУЧЭБНЫХ ПРАДМЕТАХ “БЕЛАРУСКАЯ МОВА” І “БЕЛАРУСКАЯ ЛІТАРАТУРА”

КОМПЛЕКСНАЯ РАБОТА

*Лістапад 2023*

**11 клас**

**Даведкі**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| №1 | №2 | №3 | №4 | №5 | №6 | №7 | №8 | №9 | №10 |
| 6 | 6 | 6 | 6 | 6 | 6 | 6 | 6 | 7 | 5 |

Шаноўныя калегі! Звяртаем вашу ўвагу, што ў выпадку, калі ўдзельнік дапусціў пунктуацыйную, арфаграфічную памылку, то здымаецца 0,1 бал; калі іншае не прадугледжана ўмовай задання.

**Заданне 1.** Запоўніце пустыя клеткі табліцы.

*Максімальны бал — 6 (0,5 бала за кожную клетку).*

|  |  |  |
| --- | --- | --- |
| Слова  ў пачатковай форме | Слова ў форме роднага склону адзіночнага ліку | Значэнне слова |
| Каганéц | каганцá | прыстасаванне для асвятлення: пасудзіна з тлушчам і кнотам пасярэдзіне; свяцільня |
| Кашэ́ль | кашаля́ | вялікая кашолка, карзіна звычайна з лучыны; *абл*. кашалёк |
| Крыжачок | крыжачка | беларускі народны танец |
| Кулеш | куляшý | рэдкая мучная каша з салам |
| Пэндзаль | пэндзля | пучок шчаціння, валасоў або шэрсці, прымацаваны да ручкі, які служыць для нанясення фарбы, клею і пад. на паверхню чаго-н. |
| Чабор | чабарý | травяністая духмяная расліна сямейства губакветных з дробнымі ружова-ліловымі ці белымі кветкамі |

**Заданне 2.** У паронімах падкрэсліце слова, якое адпавядае неабходнаму значэнню.

*Максімальны бал — 6.*

1. Канапелька – канаплянка – ‘невялічкая птушачка’
2. Мядзведзіца – мядзведка – ‘самка мядзведзя’
3. Раунд – раут – ‘прамежак часу’
4. Трак – тракт – трактат – ‘шырокая дарога’
5. Завіруха – завірушка – ‘моцны вецер’
6. Газаваць – газіраваць – ‘насычаць газам’
7. Жытнік – жытніца – жытняк –‘хлеб з жытняй мукі’
8. Квадра – кварта – ‘фаза месяца’
9. Квактуха – квакша – ‘лягушка’
10. Мятліца – мятлушка – ‘насякомае (матылёк)’
11. Палітра – палітура – ‘дошчачка для змешвання фарбы’
12. Сукенка – суконка – ‘кавалак сукна для націрання чаго-небудзь’

**Заданне 3.** Запішыце прапушчанае беларускае слова і тое, якім чынам яно ўтворана.

*Максімальны бал — 6.*

1. Прыставачнаму прастамоўнаму прыслоўю рускай мовы **вовнутрь (*зашел вовнутрь*)** адпавядае беларускае прыслоўе *ўсярэдзіну*, утворанае прыставачна-суфіксальным спосабам (0,5 бала).

2. Прыставачнаму прыслоўю рускай мовы **извне** адпавядаюць беларускія прыслоўі *звонку* і *знадворку*, утвораныя *прыставачна-суфіксальным спосабам* (або: пры дапамозе прыстаўкі *з***-** і суфікса -*у* (1,5 балы).

3. Нематываванаму прыслоўю рускай мовы **подле** адпавядае беларускае прыслоўе *упоплеч*, утворанае *прыставачным спосабам* (або: пры дапамозе прыстаўкі *у*-) (1 бал).

4. Прыставачнаму прыслоўю рускай мовы **свыше** ў беларускай мове адпавядаюць: 1) словазлучэнне *з вышэйшых інстанцый*; 2) словаспалучэнне *з неба*; 3) назоўнікі ў форме Тв. склону *небам, Богам*. (3 балы)

**Заданне 4.** Ад дзеясловаў утварыце дзеепрыслоўі і абазначце ў іх націскныя склады (3 балы: 0,5 бала за кожнае слова). Сфармулюйце правіла з трох пунктаў абазначэння націскных складоў у дзеепрыслоўях незакончанага трывання (3 балы: 1 бал за кожны пункт).

*Максімальны бал – 6.*

Раскладáюць – раскладáючы, грамя́ць – грóмячы, пéрыць – пéрачы, берагýць – берагучы́, клекатáць – клякóчучы, смяю́цца – смеючы́ся.

**Правіла**.

У дзеепрыслоўях незакончанага трывання націск падае:

– на аснову, калі ў адпаведных дзеясловах 3-й асобы мн. ліку цяперашняга часу націск таксама на аснове: *гóляць* – *гóлячы*, *чытаюць – чытаючы, вéраць* – *вéрачы, раскладáюць* – *раскладáючы*, *клекатáць* – *клякочуць* – *клякóчучы, крáдуць* – *крáдучы*;

– на канцавы склад суфікса (-***учы***, -***ючы***), калі ў адпаведных дзеясловах 3-й асобы мн. ліку цяперашняга часу націск на канчатку: *ляця́ць* – *летучы́*, *бая́цца* – *баючы́ся*, *гарáць* – *гаручы́*, *даю́ць* – *даючы́*, *маўчáць* – *маўчучы́*, *берагýць* – *берагучы́*, *спя́ць* – *сплючы́*;

– на аснову, калі ўтвораны ад дзеясловаў 2-га спражэння пры дапамозе суфіксаў -***ачы***- (-***ячы***-): шавéляць – шавéлячы, вýдзяць – вýдзячы, грамя́ць – грóмячы, хмы́ляцца – хмы́лячыся, пéрыць – пéрачы,

**Заданне 5.** Падкрэсліце выказнікі ў сказах і запішыце адказы. 1. Да якога тыпу адносяцца выказнікі ў кожным сказе? 2. Чым яны выражаны? 3. Патлумачце іх семантыку? 4. Хто аўтар гэтых радкоў і як называецца твор?

*Максімальны бал — 6.*

|  |  |
| --- | --- |
| Сказ | Адказы на пытанні |
| <Пан Патоцкі …>  К маладзіцам і дзяўчатам  Лезе смоллю ў жарты. | Тып выказніка — *просты дзеяслоўны* (0,5 б.).  Выражаны — *фразеалагізмам* (1 бал).  Семантычнае тлумачэнне — *мае непадзельны сэнс: лезці смоллю (смалой) – назойліва прыставаць, невыносна дакучаць* (1 бал). |
| А вецер крылаты <…>  Болей жалю меў над ёю,  Як якія людзі. | 1. Тып выказніка — *просты дзеяслоўны* (0,5 б.).  2. Выражаны — *сінтаксічна непадзельным дзеяслоўна-іменным словазлучэннем* (1 бал).  3. Яно па значэнні адпавядае дзеяслову — *зжаліўся* (1 б). |

Аўтар радкоў: *Янка Купала* (0,5 б.). Назва твора: *паэма «Бандароўна»* (0,5 б.)

**Заданне 6.** Выпішыце са сказаў Якуба Коласа фразеалагізмы і патлумачце іх значэнне.

*Максімальны бал — 6.*

|  |  |  |
| --- | --- | --- |
| Сказы | Фразеалагізм | Значэнне |
| 1. Антось пытае ўжо сярдзіта:  – А колькі там пасеем жыта?  Зямлі, як бабе старой сесці. | 1. як бабе старой сесці | вельмі мала (месца, зямлі) |
| 2. Сапраўднае ж слова паэта-грамадзяніна павінна запальваць агонь у сэрцах людзей. | 2. запальваць агонь у сэрцах | натхняць, выклікаць уздым пачуццяў, энергіі ў каго-небудзь |
| 3. Бяжыць назад – няма – прапала.  Аж нейкі пот праняў Міхала. | 3. пот праняў | стала страшна, не па сабе |
| 4. Дзецюкі, а за імі жэўжыкі-хлопцы дазвалялі сабе залішняе: ніводнай хаты не прапускалі яны, каб не выкінуць якой-небудзь штукі пра гаспадара, гаспадыню або дачку. | 4. выкінуць штуку | зрабіць што-небудзь незвычайнае, што выклікае здзіўленне, захапленне |
| 5. І ў канцылярыю [Міхал] заходзіць,  вачэй з ляснічага не зводзіць,  чагось-та важнага чакае. | 5. вачэй не зводзіць | пільна, уважліва глядзець на каго-(што)-небудзь |
| 6. І госцям зараз не цікавы  Гасцінны дом, гаспадары,  Іх сэрцу бліжай свае справы,  Свае манаткі і двары.  І гэта – альфа і амега  Такой марылі ў час такі. | 6. альфа і амега | самае галоўнаае, аснова чагосьці |

!!! Тлумачэнні фразеалагізмаў, запісаныя ўдзельнікамі, павінны быць лагічнымі і адлюстроўваць яго слоўнікавае значэнне.

**Заданне 7.** У даведніку “Разам, асобна, праз злучок” прыводзіцца правапіс розных часцін мовы, уключаны словы, якія часта сустракаюцца ў школьнай практыцы. Размяркуйце прапанаваныя словы ў табліцу.

*Максімальны бал — 6.*

Гучна(пявучы), (да)запатрабавання, сямі(мільённы), (перад)цяньшанскі, таварна(грашовы), аграрна(сыравінны), сярэдне(верхні), Заходне(Сібірская) раўніна, паўночна(ўсходні), (пад)час, (што)вечар, (да)шчэнту, (у)двая, (со)слепу, Старыя(Дарогі), (пад)паху, (па)памяці, (да)зарэзу, (як)след, (у)перад.

|  |  |  |
| --- | --- | --- |
| Разам | Асобна | Праз злучок |
| сямімільённы  перадцяньшанскі  падчас  штовечар  дашчэнту  удвая  сослепу  уперад | Старыя Дарогі  пад паху  па памяці  да зарэзу  як след  да запатрабавання | гучна-пявучы  таварна-грашовы  аграрна-сыравінны  сярэдне-верхні  Заходне-Сібірская раўніна  паўночна-ўсходні |

**Заданне 8.** Перакладзіце на беларускую мову словазлучэнні. Запішыце сінанімічныя канструкцыі беларускай мовы.

*Максімальны бал — 6.*

|  |  |
| --- | --- |
| **руская мова** | **сінанімічныя канструкцыі беларускай мовы** |
| ***по закону*** | ***1) у адпаведнасці з законам***  ***2) паводле закона*** |
| по сообщению радио | 1) паводле паведамлення радыё  2) згодна з паведамленнем радыё |
| к праздничному столу | 1) на святочны стол  2) да святочнага стала |
| читать про себя | 1) чытаць самому сабе  2) чытаць няголасна (шэптам, ціха) |
| писать подруге | 1) пісаць да сяброўкі  2) пісаць сяброўцы |
| отличаться по значению | 1) адрознівацца па значэнні  2) адрознівацца значэннем |
| это выше моего понимания | 1) гэтага я не разумею  2) гэта непадуладна майму разуменню |

**Заданне 9.** Разгадаце крыжаванку, узнавіўшы прозвішчы аўтараў твораў. Па вертыкалі знайдзіце назву твора, юбілей якога святкуецца ў гэтым годзе. Запішыце твор і юбілейную дату.

*Максімальны бал – 7. За кожны правільны адказ 0,5 бала.*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  | 1К | У | **П** | А | Л | А |  |  |
|  |  |  | 2М | Е | Л | **Е** | Ж |  |  |  |  |
|  |  | 3К | О | Л | А | **С** |  |  |  |  |  |
|  | 4Б | А | Г | Д | А | **Н** | О | В | І | Ч |  |
|  |  |  | 5К | У | Л | **Я** | Ш | О | Ў |  |  |
|  |  |  |  |  |  |  |  |  |  |  |  |
|  |  |  | 6К | Р | А | **П** | І | В | А |  |  |
|  |  |  |  | 7Г | А | **Р** | Э | Ц | К | І |  |
|  |  |  |  |  | 8Ш | **А** | М | Я | К | І | Н |
|  |  |  |  |  |  |  |  |  |  |  |  |
| 9К | А | Р | А | М | А | **З** | А | Ў |  |  |  |
|  | 10Б | А | Р | А | Д | **У** | Л | І | Н |  |  |
|  |  |  |  |  |  | 11**Б** | Р | Ы | Л | Ь |  |
|  |  |  |  | 12Ч | О | **Р** | Н | Ы |  |  |  |
|  |  |  | 13Б | Ы | К | **А** | Ў |  |  |  |  |

Назва твора: **паэма “Песня пра зубра”**. Юбілей – ***500 год***.

**Заданне 10.** Вызначце пісьменнікаў, прачытаўшы факты іх біяграфіі. Суаднясіце гэтыя факты з творцамі.

*Максімальны бал –5. За кожны правільны адказ – 0,25 бала.*

Адказ:

Аўтар 1 *Максім. Багдановіч* , факт (ы) 1, 4, 5.

Аўтар 2 *Аркадзь Куляшоў*, факт (ы) *2, 14.*

Аўтар 3 *Янка Купала*, факт (ы) *3, 8, 9, 12.*

Аўтар 4 *Кузьма Чорны* , факт (ы) *6, 10, 13.*

Аўтар 5 *Янка Брыль*, факт (ы) *7.*

Аўтар 6 *Максім Танк*, факт (ы) *11.*